Rasi lintang Erquuleus gadhah dhaérah ingkang ambanipun kirang langkung 72 drajat persegi lan boten ngewrat lintang - lintang ingkang dipunmangertosi minangka planet - planet. Rasi lintang Equuleus saged dipuntingali ing garis lintang antawisipun +90° lan -80° lan badhe ketingal paling saé menawi dipuntingali ing jam 9 dalu ing sasi September. Rasi lintang Equuleus boten gadhah kathah lintang ingkang padhangipun langkung saking sekawan magnitudo ugi boten ngewrat objek langit bageyan lebet. Lintang ingkang paling padhang ingkang wujud sirahipun ingkang mapan ing sirah jaran salajengipun inggih dipungambaraken déning rasi lintang ingkang paling padhang lan sae inggih punika ing rasi lintang Pegasus. Lintang ingakng paling padhang wonten ing rasi lintang Equuleus inggih punika lintang alpha Equuleus utawi Kitalpha (satunggaling bageyan saking Jaran). Lintang jene ingkang wonten ing lintang punika gadhah magnitudo 3,9 kanthi tebihipun 186 taun cahya saking bumi.[1] Lintang punika kalebet lintang binar spektroskopik ingkang unik ingkang ngewrat raksasa kelas G lan kurcaci pethak. Komponen punika mapan caket sanget ing antasipun komponen setunggal lan komponen sanesipun ingkang dadosaken unsur spektroskopikipun kecampur. Delta Equulei, inggih punika lintang ingkang paling padhang nomer kalih, ingkang ugi dipunmangertosi minangka Pherasauval, basa Arabipun saking "jaran sepisanan". Lintang punika kalebet lintang binar ingkang tebihipun kirang langkung 60 taun cahya. Beta Equulei inggih punika bageyan lintang ingkang wigati ingkang wernanipun pethak ingkang gadhah magnitudo 5,16.